
Természettudományos kísérletek módszerének alkalmazása tanulásban akadályozott és tipikus fejlődésmenetű tanulók esetében

Kulcsszavak: gyógypedagógusok; többségi pedagógusok; természettudományos kísérletek; tanulásban akadályozott tanulók; tipikusan fejlődő tanulók
A pályamunkában szeretnénk bemutatni az EGYMI-ben dolgozó, természettudományos tantárgyakat tanító gyógypedagógusok, valamint többségi természettudományokat tanító pedagógusok munkáját összehasonlítva, a természettudományos kísérletek módszerének gyakorlati alkalmazását illetően. A vizsgálatunkban kérdőíves felmérést végeztünk az említett pedagógusok (90 fő) körében. Az online kérdőívbe ágyaztunk 10 saját készítésű kísérletet tartalmazó videót, melyek egyszerű természettudományos kísérleteket mutatnak be. Ezeket a kísérleteket a pedagógusok könnyen tudják alkalmazni munkájuk során, így kértük őket, hogy értékeljék a kísérleteket.
A tanulók esetében két csoportot hasonlítottunk össze, EGYMI-ben tanuló tanulásban akadályozott, illetve tipikusan fejlődő tanulókat, általános iskola 7-8. osztályában. Azt a 10 természettudományos kísérlet végeztük el 4 intézményben, amelyeket a pedagógusok videó által láttak a kérdőív során. A bemutató végén az általunk összeállított kérdőív, illetve a kísérletekhez kapcsolódó 10 tudásellenőrző kérdés segítségével vizsgáltuk, hogy a módszer által mennyire sikerült az ismereteket elsajátítani, illetve milyen a tanulók kísérletekhez való hozzáállása (közel 100 tanuló).
A kutatás során SPSS adatelemző programban használtunk a két- és többdimenziós kereszttábla elemzéseket, ANOVA vizsgálatot, valamint Spearman-féle korrelációt.





